Englebertin (nyk. Continentalin) tehdas Aachenissa.
**Englebert** oli menestyksekäs belgialainen kumi- ja rengasyhtiö, jonka Oscar Englebert perusti Liègessä vuonna 1868 ja josta myöhemmin tuli osa Uniroyal-rengasvalmistusyritystä.

Historia
--------

Vuonna 1898 pitkään kumipäällystealalla työskennellyt Oscar Englebert perusti rengasyhtiön Belgiaan, joka valmisti paineistettuja polkupyörän- ja autonrenkaita. Englebertistä tuli Benelux-maiden suosituin rengasvalmistaja. Ennen ensimmäistä maailmansotaa yhtiö muodosti vuonna 1914 Uniroyal-rengasosaston ja omaksui mutkittelevat uurteet renkaisiinsa, joista tuli suositut niiden vähemmän sivuluisua aiheuttavan ominaisuuden vuoksi (tuotanto kasvoi nelinkertaiseksi ennen sota-aikaa). Englebertin toinen rengastehdas perustettiin Belgian ja Saksan rajalla sijaitsevaan Aacheniin vuonna 1929.

Toisen maailmansodan jälkeen vuonna 1958 yhtiö aloitti tiiviin yhteistyön amerikkalaisen rengasvalmistajan US Rubberin kanssa ja noin vuosikymmen myöhemmin yhtiön nimi muuttui Uniroyal Englebertiksi. Vuonna 1979 Uniroyal myi Euroopan osastonsa Continental Tyre Companylle, joka säilytti Uniroyal-brändin itsellään.

Moottoriurheilu
---------------

Englebert osallistui rengastoimittajana myös kilpa-autosarjoihin 1930-luvulla, ja yhtiön valmistama rengas oli ensimmäisiä, joita ei tarvinnut vaihtaa kesken Le Mansin 24 tunnin ajon. Formula 1-sarjassa Englebert toimi rengasvalmistajana 1950-luvulla ja niillä voitettiin seitsemän kertaa.

Englebertin kilpailumenestyksen surullisin tapaus sattui vuonna 1957 Mille Miglian kilpailussa, jossa Ferrarin kuljettaja Alfonso de Portago, tämän apukuljettaja ja yhdeksän katsojaa menehtyivät, kun de Portago menetti neljälitraisen Ferrari 335 S autonsa hallinnan renkaan räjähtäessä. Italian syyttäjänviranomaiset asettivat Englebertin ja Enzo Ferrarin syytteen alaisiksi tapahtuneesta joukkoturmasta, mutta tutkinnan päätyttyä vuonna 1961 molemmat vapautettiin kaikista syytteistä.

Englebertin julkaisu kilpa-autoilija Edouard Meyerista (osa 1).
Englebertin julkaisu kilpa-autoilija Edouard Meyerista (osa 2).
Englebertin julkaisu kilpa-autoilija Edouard Meyerista (osa 3).

Lähteet
-------

1. 1 2 3 4 5 6  Our History *Inside Uniroyal*. Uniroyal. Viitattu 29.6.2018. (englanniksi)
2. 1 2 3 4 5 6 7  The story of Uniroyal tyres *Tyre Article*.  5.10.2012. oponeo.co.uk. Viitattu 29.6.2018. (englanniksi)
3. ↑  Our History *Company*. Continental. Viitattu 29.6.2018. (englanniksi)
4. ↑  Englebert (Tyre Manufacturer) *Tyres*. ChicaneF1.com. Viitattu 29.6.2018. (englanniksi)
5. ↑  1956 Argentine Grand Prix *Race Results*. ESPN. Viitattu 29.6.2018. (englanniksi)
6. ↑  1956 Belgian Grand Prix *Race Results*. ESPN. Viitattu 29.6.2018. (englanniksi)
7. ↑  1956 French Grand Prix *Race Results*. ESPN. Viitattu 29.6.2018. (englanniksi)
8. ↑  1956 British Grand Prix *Race Results*. ESPN. Viitattu 29.6.2018. (englanniksi)
9. ↑  1956 German Grand Prix *Race Results*. ESPN. Viitattu 29.6.2018. (englanniksi)
10. ↑  1958 French Grand Prix *Race Results*. ESPN. Viitattu 29.6.2018. (englanniksi)
11. ↑  1958 British Grand Prix *Race Results*. ESPN. Viitattu 29.6.2018. (englanniksi)
12. 1 2  Buckland, Damien: Ferrari in F1 *Collection Editions: Ferrari In Formula One*.  4.2.2015. Lulu Press, Inc. Viitattu 29.6.2018. (englanniksi)